रेहला (पलामू) :- विश्रामपुर नगर परिषद अंतर्गत वार्ड 6 के 55 महिलाओ को प्रधानमंत्री उज्ज्वला योजना के तहत मुफ्त गैस चूल्हा व सिलेंडर दिया गया.लाभुक महिलाओ के बीच गैस चूल्हा व सिलेंडर का वितरण वार्ड पार्षद मुन्नी देवी व युवा समाज सेवी ज्वाला गुप्ता ने संयुक्त रूप से किया.पार्षद मुन्नी देवी ने कहा कि सरकार के हर कल्याणकारी योजनाओं का लाभ समाज के अंतिम व्यक्ति तक पहुंचाया जायेगा.किसी के साथ कोई भेदभाव बरता नही जायेगा.ज्वाला गुप्ता ने कहा कि सरकार गरीबो व महिलाओ के लिये कई कल्याणकारी योजनायें चला रही है.जरूरत है इन योजनाओं को वास्तविक जरूरतमंदों तक पहुँचाने की.लाभुक महिलाओ को गैस सिलेंडर व चूल्हा वितरण का आयोजन अमन गैस एजेंसी द्वारा किया गया था.मौके पर संजय कुमार,राहुल गुप्ता सहित कई लोग मौजूद थे.